Vyzvanie č. OPII-121-3.1-HMBA-ELTRPETR

**na predloženie žiadosti o NFP pre veľký fázovaný projekt prioritnej osi č. 3 OPII v znení zmeny č. 1 (konsolidovaná verzia)**

|  |
| --- |
| 1. **Formálne náležitosti** |

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 3 - Verejná osobná doprava |
| **Investičná priorita** | 7ii): Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov vrátane vnútrozemských vodných ciest a námornej dopravy, prístavov, multimodálnych prepojení a letiskovej infraštruktúry v záujme podpory udržateľnej regionálnej a miestnej mobility |
| **Špecifický cieľ** | 3.1: Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Hlavné mesto SR Bratislava |
| **Projekt** | **Nová električková trať v Petržalke, 2. časť Bosákova ulica – Janíkov dvor** |

|  |  |
| --- | --- |
| * 1. **Poskytovateľ** | |
| **Názov** | Ministerstvo dopravy a výstavby Slovenskej republiky  ako Riadiaci orgán pre OPII (ďalej aj „RO OPII“) |

|  |  |
| --- | --- |
| * 1. **Dĺžka trvania vyzvania na predkladanie ŽoNFP** | |
| **Typ vyzvania** | otvorené |
| **Dátum vyhlásenia** | 1. marca 2022 |
| **Dátum uzavretia** | Uzavretie vyzvania nastáva na základe predloženia Oznámenia veľkého projektu resp. Informácie o veľkom projekte Európskej Komisii alebo na základe uzavretia zmluvy o poskytnutí nenávratného finančného príspevku so žiadateľom alebo na základe rozhodnutia RO OPII o zrušení vyzvania alebo právoplatnosti rozhodnutia RO o neschválení ŽoNFP alebo zastavení konania o ŽoNFP, o čom RO OPII zverejní informáciu na webovom sídle RO OPII (podľa toho, ktorá z uvedených skutočností nastane skôr). |

|  |
| --- |
| * 1. **Indikatívna výška finančných prostriedkov vyčlenených na vyzvanie (zdroje EÚ)** |
| **Indikatívna výška finančných prostriedkov vyčlenených na vyzvanie zo zdroja EÚ je 73 163 018,42 EUR.** Uvedená indikatívna výška finančných prostriedkov predstavuje finančnú alokáciu pre prvú fázu veľkého projektu.  K výške zdrojov EÚ je vyčlenená príslušná výška finančných prostriedkov zo štátneho rozpočtu v súlade so Stratégiou financovania Európskych štrukturálnych a investičných fondov pre programové obdobie 2014 – 2020 (ďalej len „Stratégia financovania EŠIF“), ktorá je zverejnená na webovom sídle [www.finance.gov.sk](http://www.finance.gov.sk).  Zmena indikatívnej výšky finančných prostriedkov určených na vyčerpanie je možná iba ak Európska komisia (ďalej aj „EK“) v rozhodnutí o veľkom projekte tak rozhodne a zároveň je zabezpečené finančné krytie. |

|  |
| --- |
| * 1. **Financovanie projektu** |
| Financovanie celkových oprávnených výdavkov projektu v rámci vyzvania bude realizované v súlade s pravidlami stanovenými v platnej Stratégii financovania EŠIF, a to nasledovne:   |  |  |  |  | | --- | --- | --- | --- | | **Žiadateľ** | **% financovania celkových oprávnených výdavkov na realizáciu aktivít projektu** | | | | **EÚ** | **ŠR** | **P** | | Hlavné mesto SR Bratislava  Právna forma: obec | 85 | 10 | 5 |   EÚ = zdroj KF, ŠR = zdroje štátneho rozpočtu SR, P = vlastné zdroje prijímateľ |

|  |
| --- |
| * 1. **Časový harmonogram konania o ŽoNFP** |
| Žiadateľ môže predložiť žiadosti o nenávratný finančný príspevok na realizáciu projektov (ďalej len „žiadosť o NFP“ alebo „ŽoNFP“) kedykoľvek od vyhlásenia vyzvania až do uzavretia vyzvania.  **Konanie o veľkom projekte** začína doručením ŽoNFP na adresu RO OPII.  Ak veľký projekt nespĺňa podmienky určené vo vyzvaní, alebo ak nastane niektorá z podmienok uvedených v § 20 ods. 1 zákona o príspevku z EŠIF, RO OPII **do 70 pracovných dní od predloženia ŽoNFP** rozhodne o neschválení ŽoNFP alebo o zastavení konania. Za dátum predloženia ŽoNFP sa považuje dátum podania ŽoNFP do elektronickej schránky poskytovateľa, dátum odovzdania ŽoNFP do podateľne RO OPII, alebo dátum odovzdania ŽoNFP na poštovú, resp. inú prepravu (napr. kuriérom). Do lehoty sa nezapočítava doba potrebná na predloženie chýbajúcich náležitostí zo strany žiadateľa.  Ak veľký projekt spĺňa podmienky poskytnutia príspevku určené vo vyzvaní, RO vydá rozhodnutie o schválení ŽoNFP. Následne RO OPII predloží Informáciu o veľkom projekte, resp. Oznámenie vybraného veľkého projektu *komisii* a po prijatí rozhodnutia EK informuje žiadateľa o schválení alebo zamietnutí veľkého projektu. Lehoty EK na prijatie rozhodnutia o schválení finančného príspevku na veľký projekt sú uvedené v článku 102 nariadenia (EÚ) č. 1303/2013.  **Proces uzavretia zmluvy o poskytnutí NFP** vo vzťahu k schválenému veľkému projektu začína zaslaním písomnej informácie žiadateľovi o schválení veľkého projektu Európskou komisiou alebo pred týmto zaslaním, ak sa RO OPII rozhodne uzavrieť zmluvu o poskytnutí NFP so žiadateľom pred rozhodnutím EK o potvrdení alebo nepotvrdení pomoci podľa § 27 ods. 8 zákona o príspevku z EŠIF. V tom prípade RO OPII **do 70 pracovných dní od predloženia ŽoNFP** informuje žiadateľa o vydaní Rozhodnutia o schválení ŽoNFP. Následne RO OPII predloží Informáciu o veľkom projekte, resp. Oznámenie vybraného veľkého projektu Komisii. Do lehoty sa nezapočítava doba potrebná na predloženie chýbajúcich náležitostí zo strany žiadateľa. V prípade využitia tejto možnosti je súčasťou zmluvy o poskytnutí NFP aj povinnosť vrátenia už poskytnutých finančných prostriedkov v prípade nepotvrdenia pomoci zo strany EK alebo úprava výšky poskytnutej pomoci v prípade potvrdenia pomoci v nižšej výške, ako bolo uvedené v Informácií o veľkom projekte, resp. Oznámení vybraného veľkého projektu. V prípade neschválenia príspevku Komisiou, riadiaci orgán zmluvu vypovie alebo od zmluvy odstúpi.  V prípade, ak z objektívnych dôvodov nebude môcť byť ukončené konanie o ŽoNFP vo vyššie uvedenom termíne, je RO OPII, za predpokladu udelenia výnimky CKO z maximálnej dĺžky schvaľovacieho procesu v súlade s kapitolou 1.2, ods. 3, písm. d) Systému riadenia EŠIF, oprávnený predĺžiť lehotu na vydanie rozhodnutia.  Podrobnosti o procese schvaľovania ŽoNFP sú uvedené v Príručke pre žiadateľa o poskytnutie nenávratného finančného príspevku pre prioritné osi 1 až 6 OPII(ďalej aj „Príručka pre žiadateľa“). |

|  |
| --- |
| * 1. **Miesto a spôsob podania ŽoNFP** |
| Žiadateľ predkladá ŽoNFP včítane príloh **elektronicky** prostredníctvom verejnej časti ITMS2014+ a elektronicky bez príloh prostredníctvom Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou. V osobitných prípadoch (ak nie je možné podať ŽoNFP elektronicky alebo nie je možné prílohy ŽoNFP nahrať do ITMS2014+ a pod.) je žiadateľ oprávnený predložiť ŽoNFP 1 x v listinnej podobe a/alebo prílohy (môže využiť predloženie v listinnej podobe alebo v prípade potreby na neprepisovateľnom elektronickom médiu napr. na CD/ DVD nosiči, USB) na adresu RO OPII uvedenú v Príručke pre žiadateľa časť 3.1.  Žiadateľ je v zmysle § 19 ods. 4 zákona o príspevku z EŠIF povinný predložiť ŽoNFP **riadne, včas a vo forme určenej RO OPI**I. Podmienky, ktoré musí žiadateľ splniť na to, aby bola ŽoNFP predložená riadne, včas a vo forme určenej RO OPII vrátane presného procesného postupu a technicko-organizačných náležitostí pri predkladaní ŽoNFP, ako aj postupu pri získavaní prístupu žiadateľa do verejnej časti ITMS2014+, sú bližšie špecifikované **v Príručke pre žiadateľa, kapitola 3.1**.  **V prípade, ak žiadateľ nedoručí ŽoNFP riadne, včas a v určenej forme a to ani po možnosti doplnenia (napr. v prípade neúplnosti), RO OPII zastaví konanie o žiadosti v zmysle § 20 ods. 1 písm. c) zákona o príspevku z EŠIF a o tejto skutočnosti informuje žiadateľa.**  Ak vzniknú pochybnosti o pravdivosti alebo úplnosti žiadosti alebo jej príloh, RO OPII oznámi tieto pochybnosti žiadateľovi a vyzve ho, aby sa k nim vyjadril v primeranej lehote, pričom ho poučí o následkoch spojených s neodstránením pochybností alebo nedodržaním určenej lehoty.  **V prípade, ak žiadateľ tieto pochybnosti neodstráni v určenej lehote, RO OPII zastaví konanie o žiadosti v zmysle § 20 ods. 2 zákona o príspevku z EŠIF a o tejto skutočnosti informuje žiadateľa.** |

|  |
| --- |
| * 1. **Kontaktné údaje poskytovateľa a spôsob komunikácie s poskytovateľom** |
| Komunikácia medzi RO OPII a žiadateľom sa uskutočňuje nasledovnými formami:   1. **Písomnou formou na adrese poskytovateľa:**   *Ministerstvo dopravy a výstavby SR*  *Sekcia riadenia projektov*  *Námestie slobody 6*  *810 05 Bratislava*   1. **Elektronickou formou na e-mailovej adrese:** [opii@opii.gov.sk](mailto:opii@opii.gov.sk)   Informácie týkajúce sa vyzvania je možné získať aj na webovom sídle RO OPII, kde sú zverejnené aj všetky relevantné dokumenty vzťahujúce sa k vyzvaniu. **RO OPII upozorňuje žiadateľa, aby počas platnosti vyzvania priebežne sledoval webové sídlo RO OPII.**  Záväzný charakter majú informácie zverejnené na webovom sídle RO OPII a poskytnuté písomnou formou. Informácie poskytnuté telefonicky alebo ústne nie je možné považovať za záväzné a odvolávať sa na ne.  V súlade s § 27 ods. 2 zákona o príspevku z EŠIF, RO OPII pri príprave veľkého projektu môže usmerňovať budúceho žiadateľa; budúci žiadateľ je povinný tieto usmernenia dodržiavať. |

|  |
| --- |
| 1. **Podmienky poskytnutia príspevku** |
| Podmienky poskytnutia príspevku predstavujú súbor podmienok overovaných RO OPII v procese konania o ŽoNFP podľa § 27 a § 58 zákona o príspevku z EŠIF, v procese uzatvárania zmluvy o poskytnutí NFP, ako aj počas platnosti a účinnosti zmluvy o poskytnutí NFP, ktoré musí žiadateľ/prijímateľ splniť na to, aby mu bol schválený a následne vyplatený príslušný nenávratný finančný príspevok.  Na to, aby mohlo dôjsť k schváleniu ŽoNFP, musia byť splnené všetky nižšie uvedené podmienky poskytnutia príspevku a zároveň nemôže byť daný dôvod na zastavenie konania podľa § 20 zákona o príspevku z EŠIF (napr. z dôvodu neúplnosti ŽoNFP).  Špecifikácia požiadaviek na formu, resp. spôsob preukazovania splnenia podmienok poskytnutia príspevku (formulár ŽoNFP a prílohy ŽoNFP) je bližšie uvedená v Príručke pre žiadateľa v Tabuľke 2 - Podmienky poskytnutia príspevku a ich forma overenia. |

|  |  |  |  |  |
| --- | --- | --- | --- | --- |
| Kategória podmienok poskytnutia príspevku: **Oprávnenosť žiadateľa** | | | | |
| **P. č.** | **Znenie podmienky poskytnutia príspevku** | **Popis podmienky poskytnutia príspevku** | | |
|  | **Konkrétny oprávnený žiadateľ** | V rámci tohto vyzvania je oprávneným žiadateľom:  **Hlavné mesto SR Bratislava**  Zároveň osoba konajúca v mene oprávneného žiadateľa, ak je odlišná od štatutárneho orgánu žiadateľa, musí byť riadne splnomocnená na výkon predmetných úkonov. | | |
|  | **Podmienka zákazu vedenia výkonu rozhodnutia voči žiadateľovi v súlade s článkom 71 všeobecného nariadenia** | Projekt nesmie zahŕňať činnosti, ktoré boli súčasťou operácie, v prípade ktorej sa začalo alebo malo začať vymáhacie konanie v súlade s článkom 71 všeobecného nariadenia. | | |
|  | **Podmienka zákazu vedenia výkonu rozhodnutia voči žiadateľovi** | Voči žiadateľovi nesmie byť vedený výkon rozhodnutia, ktorý priamo alebo nepriamo súvisí s projektom, ktorý je predmetom ŽoNFP. | | |
|  | **Podmienka finančnej spôsobilosti žiadateľa na spolufinancovanie projektu** | Žiadateľ musí byť finančne spôsobilý na spolufinancovanie projektu. Finančná spôsobilosť na spolufinancovanie projektu znamená, že žiadateľ má zabezpečené finančné prostriedky na spolufinancovanie výdavkov projektu.  Výška spolufinancovania projektu zo strany žiadateľa sa stanovuje ako rozdiel medzi celkovými výdavkami projektu a žiadaným NFP. | | |
|  | **Podmienka, že žiadateľ má schválený program rozvoja a príslušnú územnoplánovaciu dokumentáciu v súlade s ustanovením § 8 ods. 6 zákona o podpore regionálneho rozvoja** | Subjekt územnej samosprávy musí mať schválený program rozvoja obce a príslušnú územnoplánovaciu dokumentáciu v súlade s ustanovením § 8 ods. 6 zákona o podpore regionálneho rozvoja. | | |
|  | **Podmienka, že žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** | Žiadateľ ani jeho štatutárny orgán, ani žiadny člen štatutárneho orgánu, ani prokurista/i, ani osoba splnomocnená zastupovať žiadateľa v konaní o ŽoNFP nemôžu byť právoplatne odsúdení za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe. | | |
|  | **Podmienka, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046).** | V zmysle článku 135, odsek 1 nariadenia č. 2018/1046 EK zriadila a prevádzkuje systém včasného odhaľovania rizika a vylúčenia (EDES). V zmysle článku 142, odsek 5 nariadenia č. 2018/1046 EK umožní prístup k systému s cieľom zohľadniť v prípade potreby a na vlastnú zodpovednosť evidované informácie. Prístupové práva do systému sa zriaďujú v zmysle kapitoly 7.3 Manuálu nahlasovania nezrovnalostí. | | |
| Kategória podmienok poskytnutia príspevku: **Oprávnenosť aktivít realizácie projektu** | | | | |
| **P. č.** | **Znenie podmienky poskytnutia príspevku** | | **Popis podmienky poskytnutia príspevku** | |
|  | **Podmienka oprávnenosti aktivít projektu** | | Všetky aktivity projektu musia byť vo vecnom súlade s typmi oprávnených aktivít OPII, na realizáciu ktorých je vyhlásené vyzvanie.  **V rámci špecifického cieľa 3.1: Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu sú pre toto vyzvanie oprávnené typy aktivít:**  **A. Modernizácia a výstavba električkových a trolejbusových tratí vrátane prvkov preferencie MHD a napojenia na ostatné druhy MHD a nemotorovú dopravu a**  **E. Projektová príprava**  Zároveň sú pre toto vyzvanie oprávnené aj **podporné aktivity** projektu špecifikované v ***Príručke k oprávnenosti výdavkov OPII***, ktorá je zverejnená na webovom sídle RO OPII [Príručka k oprávnenosti výdavkov - OPII - Operačný program Integrovaná infraštruktúra](https://www.opii.gov.sk/metodicke-dokumenty/prirucka-k-opravnenosti-vydavkov). | |
|  | **Podmienka, že žiadateľ neukončil fyzickú realizáciu všetkých oprávnených hlavných aktivít projektu pred predložením ŽoNFP** | | Žiadateľ nesmie ukončiť fyzickú realizáciu všetkých oprávnených hlavných aktivít projektu pred predložením ŽoNFP RO OPII bez ohľadu na to, či žiadateľ uhradil všetky súvisiace platby. | |
| Kategória podmienok poskytnutia príspevku: **Oprávnenosť miesta realizácie projektu** | | | | |
| **P. č.** | **Znenie podmienky poskytnutia príspevku** | | **Popis podmienky poskytnutia príspevku** | |
|  | **Podmienka, že projekt je realizovaný na oprávnenom území** | | Žiadateľ je povinný realizovať projekt na oprávnenom území. Pre posúdenie, či sa projekt bude realizovať na oprávnenom území, je rozhodujúce miesto realizácie projektu a nie miesto sídla žiadateľa.  Oprávneným miestom realizácie projektu je v rámci NUTS III:  **Bratislavský kraj** | |
| Kategória podmienok poskytnutia príspevku: **Kritériá pre výber projektov** | | | | |
| **P. č.** | **Znenie podmienky poskytnutia príspevku** | | **Popis podmienky poskytnutia príspevku** | |
|  | **Podmienka splnenia hodnotiacich kritérií** | | ŽoNFP musí splniť hodnotiace kritériá, inak RO OPII rozhodne o neschválení ŽoNFP. Prostredníctvom hodnotiacich kritérií odborní hodnotitelia posudzujú kvalitatívnu úroveň predloženej ŽoNFP. Hodnotiace kritériá pre prioritné osi 1 – 6 OPII, ich kategorizácia do hodnotiacich oblastí, ako aj spôsob ich aplikácie sú uvedené v dokumente Hodnotiace kritériá OPII prioritná os 1 - 6, ktorý je prílohou vyzvania. | |
| Kategória podmienok poskytnutia príspevku: **Podmienky poskytnutia pomoci vyplývajúce z osobitných predpisov** | | | | |
| **P. č.** | **Znenie podmienky poskytnutia príspevku** | | | **Popis podmienky poskytnutia príspevku** |
|  | **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis** | | | Oprávnené aktivity tak, ako sú stanovené týmto vyzvaním, nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci.  Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. |
|  | **Podmienka neporušenia zákazu nelegálneho zamestnávania štátneho príslušníka tretej krajiny za obdobie 5 rokov predchádzajúcich podaniu ŽoNFP** | | | Žiadateľ nesmie porušiť zákaz nelegálneho zamestnávania za obdobie 5 rokov predchádzajúcich podaniu ŽoNFP. |
| Kategória podmienok poskytnutia príspevku: **Ďalšie podmienky poskytnutia príspevku** | | | | |
| **P. č.** | **Znenie podmienky poskytnutia príspevku** | | **Popis podmienky poskytnutia príspevku** | |
|  | **Podmienka, že žiadateľ má vysporiadané majetkovo-právne vzťahy a povolenia na realizáciu aktivít projektu** | | Nehnuteľnosti (pozemky a stavby) a hnuteľné veci, na ktorých dochádza k realizácii projektu a/alebo ktoré sú nevyhnutné pre realizáciu projektu, musia byť vo výlučnom vlastníctve žiadateľa, resp. žiadateľ musí mať k predmetným nehnuteľnostiam a hnuteľným veciam iné právo, na základe ktorého je oprávnený užívať všetky nehnuteľnosti a hnuteľné veci, na ktorých má byť projekt realizovaný. Túto podmienku poskytnutia príspevku musí žiadateľ spĺňať počas realizácie projektu a zároveň počas obdobia udržateľnosti projektu, t.j. 5 rokov po ukončení realizácie aktivít projektu.  Žiadateľ je zároveň povinný disponovať právoplatným povolením na realizáciu projektu vydaným príslušným povoľovacím orgánom (napr. stavebné povolenie), vrátane príslušnej projektovej dokumentácie. RO OPII môže vo výnimočných prípadoch na základe písomnej žiadosti žiadateľa rozhodnúť, že nebude požadovať stavebné povolenie pri predložení ŽoNFP, napr. v prípade, keď je projekt rozdelený na viacero úsekov a preto z dôvodu urýchlenia výstavby a modernizácie infraštruktúry SR nemusí byť vydané stavebné povolenie na všetky úseky projektu v čase schvaľovania ŽoNFP. | |
|  | **Podmienka oprávnenosti z hľadiska plnenia požiadaviek v oblasti posudzovania vplyvov na životné prostredie** | | Projekt, ktorý je predmetom ŽoNFP, musí byť v súlade s požiadavkami v oblasti posudzovania vplyvov navrhovanej činnosti, najmä so zákonom o posudzovaní vplyvov.  V prípade, ak v rámci navrhovanej činnosti došlo k zmene, zmena navrhovanej činnosti musí byť rovnako v súlade s požiadavkami v oblasti posudzovania vplyvu navrhovanej činnosti v súlade so zákonom o posudzovaní vplyvov.  Závery uvedené v záverečnom stanovisku z posudzovania vplyvov na životné prostredie (ak navrhovaná činnosť alebo jej zmena podlieha povinnému hodnoteniu alebo ak z rozhodnutia zo zisťovacieho konania vyplynulo, že sa navrhovaná činnosť alebo jej zmena bude ďalej posudzovať podľa zákona o posudzovaní vplyvov) musia byť zohľadnené v povolení na realizáciu projektu, resp. v zmene takéhoto povolenia (t.j. uvedené platí rovnako aj v prípade zmien v povolení na realizáciu projektu). | |
|  | **Podmienka oprávnenosti z hľadiska preukázania súladu s požiadavkami v oblasti dopadu plánov a projektov na územia sústavy Natura 2000** | | Projekt, ktorý je predmetom ŽoNFP pravdepodobne nebude mať významný nepriaznivý vplyv na územia sústavy Natura 2000; ak môže mať projekt, ktorý je predmetom ŽoNFP, samostatne alebo v kombinácii s iným plánom alebo projektom na územie sústavy Natura 2000 významný vplyv, podlieha hodnoteniu jeho vplyvov na takéto územie z hľadiska cieľov jeho ochrany (primerané posúdenie). Významný vplyv je potrebné výslovne vylúčiť. | |
|  | **Podmienka oprávnenosti z hľadiska súladu s horizontálnymi princípmi** | | Projekt, ktorý je predmetom ŽoNFP, musí byť v súlade s horizontálnymi princípmi: 1) udržateľný rozvoj a/alebo 2) rovnosť mužov a žien a 3) nediskriminácia[[1]](#footnote-1), ktoré sú definované v Partnerskej dohode na roky 2014 – 2020 a v čl. 7 a 8 všeobecného nariadenia[[2]](#footnote-2) a taktiež s Dohovorom o právach osôb so zdravotným postihnutím, Stavebným zákonom č. 50/1976 Zb. a Vyhláškou 532/2002 MŽP SR.  V rámci verejného obstarávania odporúčame uplatňovať zelené verejné obstarávanie pre skupiny produktov relevantné pre projekt. | |
|  | **Podmienky poskytnutia príspevku z hľadiska definovania merateľných ukazovateľov projektu** | | Výstupy/výsledky projektu, ktoré majú byť dosiahnuté realizáciou aktivít projektu musia byť kvantifikované prostredníctvom merateľných ukazovateľov definovaných v Prílohe 2 Príručky pre žiadateľa, ktorá je prílohou tohto vyzvania. Dokument: „Prehľad ukazovateľov OPII 2014 – 2020 vrátane popisu metodiky stanovenia hodnôt ukazovateľov“ je zverejnený na [Prehľad ukazovateľov OPII - OPII - Operačný program Integrovaná infraštruktúra](https://www.opii.gov.sk/metodicke-dokumenty/prehlad-ukazovatelov-opii). | |
|  | **Podmienka, že pre stavby dopravnej infraštruktúry je vykonaná rezortná alebo štátna expertíza** | | K stavbám dopravnej infraštruktúry v pôsobnosti MDV SR, ktorých celková cena je nižšia ako cena uvedená v § 9 ods. 7 zákona č. 254/1998 Z. z. o verejných prácach v.z.n.p., žiadateľ predkladá protokol o vykonaní rezortnej expertízy vypracovaný v zmysle Metodického pokynu MDV SR č. 44/2020 na vykonávanie expertíznych činností a rezortnej expertíznej kontroly[[3]](#footnote-3) (starší MP MDV SR č. 11/2013 na vykonávanie expertíznych činností[[4]](#footnote-4)), spolu s aktualizáciou údajov expertízy do cenovej úrovne aktuálneho roka. Žiadateľ predloží aj presný prepočet s informáciou odkiaľ čerpal údaje k prepočtu.  Ak ide o verejnú prácu v zmysle zákona č. 254/1998 Z. z. o verejných prácach v.z.n.p., žiadateľ je povinný predložiť protokol o vykonaní štátnej expertízy spolu s aktualizáciou údajov expertízy do cenovej úrovne aktuálneho roka. Žiadateľ predloží aj presný prepočet s informáciou, odkiaľ čerpal údaje k prepočtu.  Štátna expertíza sa vykonáva podľa § 10 zákona č. 254/1998 Z. z. o verejných prácach v.z.n.p. posúdením stavebného zámeru v zmysle § 9 zákona č. 254/1998 Z. z. o verejných prácach v.z.n.p. | |
|  | **Podmienka, že žiadateľ má vypracovanú štúdiu realizovateľnosti** | | V zmysle schváleného dokumentu OPII n**evyhnutnou podmienkou pre priznanie NFP určeného na dopravné stavby alebo projekty, pri ktorých sa posudzujú variantné riešenia, je, aby žiadateľ pred predložením ŽoNFP preukázal existenciu relevantnej štúdie realizovateľnosti spracovanej v súlade s požiadavkami EK.** Štúdia má potvrdiť správnosť navrhovaného riešenia, a to z dopravného, technického, ekonomického a environmentálneho hľadiska.  Žiadateľ pri spracovaní štúdie realizovateľnosti postupuje podľa príslušných ustanovení **Metodického rámca pre vypracovanie štúdie uskutočniteľnosti**, ktorá je zverejnená na webovom sídle OPII <https://www.opii.gov.sk/metodicke-dokumenty/prirucka-cba>. Uvedené platí v prípade, že žiadateľ začal s prípravou a realizáciou štúdie realizovateľnosti po nadobudnutí platnosti metodického rámca.  Žiadateľ vypracuje aj posúdenie rizík súvisiacich so zmenou klímy podľa príslušných ustanovení **Metodickej príručky posudzovania dopadov zmeny klímy na veľké projekty v sektore doprava**, ktorá je zverejnená na webovom sídle OPII <https://www.opii.gov.sk/metodicke-dokumenty/metodika-posudenia-klimatickych-zmien>. | |
|  | **Podmienka podpory obnovy vozidiel v MHD** | | Nevyhnutnou podmienkou pre priznanie NFP je, aby žiadateľ preukázal existenciu Komplexného strategického plánu udržateľného rozvoja dopravy v jednotlivých mestách a ak relevantné aj Plán zabezpečenia preferencie dopravy. | |
|  | **Osobitná podmienka pre žiadateľa realizujúceho veľký projekt** | | Nevyhnutnou podmienkou pre priznanie NFP je, aby žiadateľ predložil aj prílohu relevantnú pre veľký projekt. | |
|  | **Podmienka, že k veľkému projektu sú vydané JASPERS Action Completion Note a Kontrola súladu z posúdenia vplyvov navrhovanej činnosti** | | Nevyhnutnou podmienkou pre priznanie NFP je, aby žiadateľ pred predložením ŽoNFP pre veľký projekt preukázal existenciu Action Completion Note - súhlasné stanovisko JASPERS a záverečného stanoviska z Kontroly súladu z posúdenia vplyvov navrhovanej činnosti. | |
|  | **Podmienka, že výdavky projektu sú oprávnené** | | Výdavky projektu musia byť preukázateľne oprávnené na financovanie z OPII v súlade s ***Príručkou k oprávnenosti výdavkov OPII,*** ktorá je zverejnená na webovom sídle RO OPII - [Príručka k oprávnenosti výdavkov - OPII - Operačný program Integrovaná infraštruktúra](https://www.opii.gov.sk/metodicke-dokumenty/prirucka-k-opravnenosti-vydavkov). | |
|  | **Podmienka oprávnenosti výdavkov pre projekty generujúce príjem** | | Oprávnené výdavky na projekty, ktoré počas ich realizácie alebo po ich dokončení vytvárajú čistý príjem, sa znižujú vopred, pričom sa berie do úvahy potenciál projektu vytvárať čistý príjem v priebehu konkrétneho referenčného obdobia, ktoré pokrýva realizáciu projektu, ako aj obdobie po jeho dokončení.  V prípade projektov, ktoré vytvárajú čistý príjem, sa oprávnenosť výdavkov posudzuje aj s ohľadom na výsledky finančnej časti analýzy nákladov a prínosov (Cost Benefit Analysis - CBA) projektu (žiadateľ predkladá iba elektronicky). | |

|  |
| --- |
| 1. **Overovanie podmienok poskytnutia príspevku a ďalšie informácie k vyzvaniu** |
| **Overovanie podmienok poskytnutia príspevku**  RO OPII v konaní o ŽoNFP overuje splnenie podmienok poskytnutia príspevku v súlade s týmto vyzvaním a dokumentmi, na ktoré sa vyzvanie odvoláva. Konanie o ŽoNFP prebieha v rámci nasledujúcich základných fáz:  1. Administratívne overenie  2. Odborné hodnotenie a výber ŽoNFP  3. Opravné prostriedky (nepovinná časť konania).  RO OPII je oprávnený overiť podmienky poskytnutia príspevku alebo niektoré z podmienok poskytnutia príspevku v rámci konania o ŽoNFP priamo na mieste u žiadateľa.  Bližšie informácie o postupe RO OPII v rámci jednotlivých fáz konania sú dostupné v kapitole 4 Príručky pre žiadateľa,.  O veľkom projekte môže byť rozhodnuté v súlade s Nariadením Európskeho parlamentu a Rady (EÚ) č. 1303/2013 nasledovne:   1. Rozhodnutím EK o schválení veľkého projektu, 2. Rozhodnutím EK o zamietnutí veľkého projektu.   O žiadosti o NFP, ktorej predmetom je veľký projekt, môže byť v súlade so zákonom o príspevku z EŠIF rozhodnuté nasledovne:   1. vydaním rozhodnutia o neschválení žiadosti o NFP zo strany RO OPII, 2. vydaním rozhodnutia o schválení žiadosti o NFP zo strany RO OPII, 3. vydaním rozhodnutia o zastavení konania o žiadosti o NFP zo strany RO OPII.   V prípade, ak projekt splnil hodnotiace kritériá, RO vydá rozhodnutie o schválení ŽoNFP. Následne RO OPII zašle EK Informáciu o veľkom projekte a/alebo Oznámenie vybraného veľkého projektu Komisii. **Veľký projekt je schválený až na základe Rozhodnutia Komisie o schválení veľkého projektu**.  **Spôsob financovania**  Spôsob financovania projektu a vyplácanie prijímateľa v závislosti od jeho právnej formy je uvedený v kapitole 2.6 Príručky pre žiadateľa.  **Zverejňovanie informácií**  RO OPII zverejní na svojom webovom sídle RO OPII najneskôr do 60 pracovných dní od ukončenia rozhodovania o žiadostiach o NFP **Zoznam schválených žiadostí o NFP** a **Zoznam neschválených žiadostí o NFP**. V zozname schválených a neschválených ŽoNFP sa zverejňujú údaje v rozsahu podľa § 48 ods.1 a ods. 2 zákona o príspevku z EŠIF.  Zároveň Centrálny koordinačný orgán zverejňuje na svojom webovom sídle údaje o zmluvách, ktoré nadobudli účinnosť, v rozsahu podľa § 48 ods. 5 zákona o príspevku z EŠIF.  Žiadateľ berie na vedomie, že zverejňované informácie, ktoré sú považované za osobné údaje sú RO OPII a Centrálny koordinačný orgán oprávnení zverejniť aj bez osobitného súhlasu žiadateľa v súlade s § 47 zákona o príspevku z EŠIF.  **Uzavretie zmluvy o poskytnutí NFP**  Po schválení veľkého projektu Európskou komisiou následne RO OPII informuje žiadateľa o schválení veľkého projektu písomnou formou a zašle žiadateľovi návrh na uzavretie zmluvy o poskytnutí NFP.  Riadiaci orgán môže uzavrieť zmluvu so žiadateľom po predložení žiadosti na nezávislé posúdenie kvality a informovaní Európskej komisie alebo priamo na schválenie Európskej komisii pred jej schválením. Ak bude uzavretá zmluva podľa predchádzajúcej vety a príspevok nebude schválený Európskou komisiou, riadiaci orgán je povinný zmluvu vypovedať alebo od zmluvy odstúpiť.  **Podmienky poskytnutia príspevku stanovené v tomto vyzvaní sú predmetom overovania v konaní o ŽoNFP a musia byť splnené bez ohľadu na skutočnosť, či ich úplné znenie je priamo uvedené v texte vyzvania alebo je uvádzané, resp. bližšie popísané v dokumente/dokumentoch, na ktoré sa toto vyzvanie odvoláva.**  **V prípade, ak žiadateľ predkladá ŽoNFP na projekt, ktorý bude rozdelený do dvoch fáz medzi programové obdobie 2014 - 2020 a programové obdobie 2021 – 2027, postupuje podľa Metodického usmernenia k fázovaniu projektov Operačného programu Integrovaná Infraštruktúra a Programu Slovensko, ktoré je zverejnené na webovom sídle RO OPII -** <https://www.opii.gov.sk/metodicke-dokumenty/metodika-fazovania-projektov-opd-opii>**.** |

|  |
| --- |
| 1. **Identifikácia synergických a komplementárnych účinkov** |
| V prípade písomného vyzvania č. OPII-121-3.1-HMBA-ELTRPETR boli v rámci schváleného Harmonogramu vyzvaní OPII pre veľké projekty, národné projekty a projekty technickej pomoci na rok 2021 identifikované synergické a komplementárne účinky medzi nasledovnými špecifickými cieľmi:  Operačný program: IROP  Špecifický cieľ: 1.2.1: Zvyšovanie atraktivity a konkurencieschopnosti verejnej osobnej dopravy  Špecifický cieľ: 7.1: Zvyšovanie atraktivity a konkurencieschopnosti verejnej osobnej dopravy  Časové zosúladenie termínov vyhlásených vyzvaní:  Vyzvania IROP uvedené v HVVV na júl 2021.  Informácia o oblastiach, v rámci ktorých dochádza k synergii či komplementárnym účinkom:  Aktivity uvedených synergických vyzvaní prispievajú k zatraktívneniu verejnej osobnej dopravy. K synergií dochádza aj v rámci oprávnených žiadateľov, kde v oboch prípadoch sú oprávnené žiadať príspevok subjekty v podobe miest. |

|  |
| --- |
| 1. **Zmena a zrušenie vyzvania** |
| RO OPII je v súlade s § 17 ods. 8 a § 58 ods. 1 zákona o príspevku z EŠIF oprávnený vyzvanie zmeniť alebo zrušiť a to v prípadoch, kedy nie je možné konať o ŽoNFP predloženej na základe pôvodne vyhláseného vyzvania, alebo je zmena vyzvania potrebná za účelom jej optimalizácie, resp. vhodnejšieho nastavenia.  RO OPII je oprávnený vykonať **zmeny formálnych náležitostí vyzvania** (§ 17 ods. 2 zákona o príspevku z EŠIF). Zmeny formálnych náležitostí vyzvania je RO OPII oprávnený vykonať aj po uzavretí vyzvania. RO OPII v prípade vykonania zmien formálnych náležitostí vyzvania posudzuje ich dopad z hľadiska zachovania princípov transparentnosti, rovnakého zaobchádzania a primeranosti.  RO OPII je oprávnený vyzvanie zmeniťdo uzavretia vyzvania, ak sa zmenou podstatným spôsobom nezmenia podmienky poskytnutia príspevku určené vo vyzvaní (povolenou zmenou je, napr. zmena formy preukazovania podmienky poskytnutia príspevku). RO OPII umožní žiadateľovi v primeranej lehote zmeniť ŽoNFP predložené do termínu zmeny vyzvania o ktorých RO OPII nerozhodol, ak ide o takú zmenu, ktorou môžu byť skôr predložené ŽoNFP dotknuté a zároveň sa zmena vyzvania týka aj ŽoNFP, ktoré boli predložené pred vykonaním zmeny ale pred rozhodnutím o ŽoNFP.  V prípade legislatívnych zmien, ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu vyzvania za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty podmienky poskytnutia príspevku. RO OPII v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak legislatívne zmeny vyvolajú potrebu zmeny v podmienkach poskytnutia príspevku, RO OPII v nadväznosti na ich posúdenie rozhodne o potrebe zmeny alebo zrušenia vyzvania.  V prípade zmien spojených s predkladaním ŽoNFP prostredníctvom ITMS2014+ (napr. zmeny v technickom spôsobe vypĺňania jednotlivých častí ŽoNFP), takéto zmeny nepredstavujú zmenu vyzvania a o relevantných technických postupoch bude RO OPII žiadateľov informovať.  Ak dôjde k podstatnej zmene podmienok poskytnutia príspevku, alebo ak z objektívnych dôvodov nie je možné financovať projekty na základe vyzvania, RO OPII **vyzvanie zruší**.  RO OPII môže vyzvanie s uzavretím na základe skutočnosti zrušiť dovtedy, kým nenastala uvedená skutočnosť; RO OPII predložené ŽoNFP vráti žiadateľovi alebo o ŽoNFP rozhodne, ak je možné rozhodnúť o ŽoNFP podľa podmienok poskytnutia príspevku platných ku dňu predloženia ŽoNFP.  Pravidlá pre zmenu/zrušenie vyzvania sa rovnako aplikujú na prípad zmien v dokumentoch, na ktoré sa vyzvanie odvoláva a takéto zmeny majú vplyv na zmenu podmienok poskytnutia príspevku.  Informáciu o zrušení vyzvania a zdôvodnenie jeho zrušenia zverejní RO OPII na svojom webovom sídle. |

|  |  |
| --- | --- |
| 1. **Prílohy vyzvania** | |
| 1. | 1a Formulár ŽoNFP – popis  1b Doplňujúce údaje k ŽoNFP |
| 2. | 2a Formulár na predloženie Informácií o veľkom projekte v zmysle vykonávacieho aktu EK v slovenskom a anglickom jazyku  2b Formulár na predloženie Oznámenia vybraného veľkého projektu v súlade s článkom 102 všeobecného nariadenia v slovenskom a anglickom jazyku |
| 3. | Príručka pre žiadateľa OPII, ktorej súčasťou sú aj:   * zoznam merateľných ukazovateľov, vrátane ukazovateľov relevantných k HP, * čestné vyhlásenia, * oprávnené typy aktivít OPII. |
| 4. | Hodnotiace kritériá |
| 5. | Informácia pre žiadateľov o nenávratný finančný príspevok/o príspevok, ktorá je zverejnená na webovom sídle <http://www.olaf.vlada.gov.sk/system-vcasneho-odhalovania-rizika-a-vylucenia-edes/> |

1. „Horizontálny princíp rovnosť mužov a žien a nediskriminácia („HP RMŽ A ND“).

   Účelom HP RMŽ A ND je odstraňovať bariéry, ktoré vedú k izolácii a vylučovaniu ľudí z verejného, politického, spoločenského, pracovného života, a to na základe takých sociálnych kategórií ako je pohlavie, rod, vek, rasa, etnikum, vierovyznanie alebo náboženstvo, sexuálna orientácia, zdravotné postihnutie atď. Cieľom uplatňovania HP RMŽ A ND je zároveň eliminovať a predchádzať diskriminácii na základe týchto znakov. Osobitný prístup si vyžadujú osoby so zdravotným postihnutím, pre ktoré je potrebné vytvorenie mimoriadnych podmienok prístupnosti. Výzva sa dotýka hlavne nasledujúcich cieľov HP RMŽ A ND:

   1. v rámci horizontálneho princípu rovnosť mužov a žien ide konkrétne o cieľ „zníženie horizontálnej a vertikálnej rodovej segregácie v odvetviach hospodárstva mužov a žien“;

   2. a v rámci horizontálneho princípu nediskriminácia ide konkrétne o cieľ „zabezpečenie rovnosti príležitostí v prístupe a využívaní infraštruktúry a služieb“.

   Uplatňovanie tohto horizontálneho princípu v podmienkach OP II spočíva práve v dodržaní súladu s podmienkami HP RMŽ A ND a jeho cieľmi definovanými vyššie. V súvislosti s predmetným vyzvaním je potrebné upozorniť osobitne na to, aby:

   - Pre osoby so zdravotným znevýhodnením bola zabezpečená prístupnosť k výsledkom projektu (napr. opatrenia, služby, zariadenia zabezpečujúce prístup k výsledkom projektu pre ľudí s telesným, zmyslovým, mentálnym a intelektuálnym postihnutím).

   - Pri zadávaní podmienok verejného obstarávania neboli tieto definované tak, aby mohlo dôjsť k akejkoľvek forme diskriminácie a aby nedochádzalo k nerovnakému zaobchádzaniu pri finančnom ohodnotení (napr. nižšie mzdy žien – rodový mzdový rozdiel), vytváraní pracovných pozícií.

   Projekt, ktorý je predmetom ŽoNFP, musí byť v súlade s horizontálnymi princípmi rovnosť mužov a žien a nediskriminácia, ktoré sú definované v Partnerskej dohode na roky 2014 – 2020 a v čl. 7 a 8 všeobecného nariadenia. Gestorom HP RMŽ A ND je Ministerstvo práce, sociálnych vecí a rodiny SR. Základným dokumentom HP RMŽ A ND je Systém implementácie HP RMŽ A ND. Viac informácií o HP RMŽ A ND je možné získať na webovom sídle [www.gender.gov.sk](http://www.gender.gov.sk). V prípade špecifických otázok bude žiadateľovi poskytnutý kontakt na zamestnanca gestora HP, ktorý mu poskytne požadované informácie.“ [↑](#footnote-ref-1)
2. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006. Systém implementácie HP UR na webovom sídle [www.mirri.gov.sk](http://www.mirri.gov.sk) (sekcie – CKO/HP UR 2014 - 2020). Systém implementácie HP RMŽaN na webovom sídle [www.gender.gov.sk](http://www.gender.gov.sk). [↑](#footnote-ref-2)
3. Vestník MDV SR č. 44 z 29. Septembra 2020 <https://www.slov-lex.sk/chronologicky-register-rz/-/SK/RZ/MDVSR/V/2020/66/> [↑](#footnote-ref-3)
4. Vestník MDV SR č. 3 z 30. apríla 2013 <https://www.mindop.sk/transparentnost-5145/vestniky-220/archiv-vestnikov-1996-2012-2004> (na webovom sídle MDV SR/Transparentnosť/Vestníky/Archív vestníkov - 1996 – 2016). [↑](#footnote-ref-4)